1- Lectura de l’acta anterior
S’aprova l’acta del 15 de març de 2010.

2- Informacions escola
· Es comunica que la festa de final de curs es farà el dissabte 19 de juny al matí. El sopar de l’APA es farà el mateix dia a les 20:30. L’APA farà el cartell.

· Les matrícules noves previstes pel curs vinent són: 2 alumnes noves a 4t, 1 alumna nova a P5 i 5 alumnes nous a P3. Pel que fa a les baixes, marxaran 11 alumnes de 6è i 2 de P4. Per tant la matricula de l’escola serà de 82 alumnes.

· El nombre de mestres pel curs vinent ha augmentat (provisionalment) en 2 mestres (1 a jornada sencera i un altre de mitja jornada). Aquesta resolució s’haurà de confirmar més endavant.
3- Setmana d’esquí

S’informa que el claustre de mestres ha debatut les propostes que es van fer en el darrer Consell Escolar respecte a la possibilitat de fer la setmana d’esquí en unes altres dates, però s’ha acordat no fer-la pels següents motius:

· Si es fes just després de Nadal es considera que els alumnes tindrien massa dies de festa seguits

· Si es fes just abans de Setmana Sant podria ser que ja s’hagués acabat la temporada i quedaria massa a prop de la setmana de vacances de febrer.
4- Reutilització de llibres de text
Els mestres faran la recollida de llibres i els entregaran a la comissió que els revisarà. 

L’APA contractarà a algú perquè folri els nous llibres i posi els noms nous.

Es queda que pel curs vinent la subvenció del Departament es destinarà preferentment a la compra de diccionaris i atles.

Es fa la proposta que els alumnes de 4t a 6è paguin una quarta part del valor dels llibres que utilitzaran, els de 3r la meitat i els alumnes nous la totalitat del cost. La junta de l’APA prendrà la decisió definitiva.

5- Comptes APA

S’explica el balanç econòmic del compte de material i sortides.
6- Memòria del Consell Escolar

Es fa una valoració dels objectius i actuacions del Consell Escolar.

Es justifica no haver fet el Reglament de Règim Interior degut a que l’any que ve canvia el format. Serà obligatori haver-lo fet a finals del curs 2010/11.

S’acorda crear una comissió de convivència al Consell Escolar.
7- Ajuntament: obres d’estiu
La llista de reparacions que s’haurien de fer per l’estiu són les següents:

· Sanejar i pintar la pista poliesportiva

· Omplir de sorra el sorral

· Posar un sòcol a la paret del gimnàs.

· Arreglar la gotera de la sala de fotocòpies

· Arreglar el banc del pati

· Tancar la caseta meteorològica
8- Calendari curs 2010/11
S’aproven els següents dies com a festes de lliure disposició:

· 11 d’octubre

· 7 de desembre

· 7 de gener

Es fa una votació per aprovar la jornada intensiva. El resultat és el següent:

· 4 vots a favor

· 4 vots en contra

· 1 abstenció

S’aprova la jornada intensiva pel vot de qualitat del president.

Tot i així, com que hi ha dubtes sobre el procediment per aprovar aquesta mesura s’acorda que el David consultarà si el resultat és vàlid o no.
9- Jornada de portes obertes de l’hort
S’informa que durant els dies 31 de maig i 1 i 2 de juny els pares podran visitar l’hort de l’escola.
10- APA
A la Geni se li han de pagar 5 dies per haver revisat els caps dels nens. 

Es recorda que els alumnes haurien de portar les etiquetes identificatives a les sortides.

Es demana si els cèntims que destinava l’Ajuntament a l’escola per la Setmana d’Esquí es destinaran a l’APA quan faci aquesta activitat. Es diu que no ja que la subvenció de l’Ajuntament és per l’escola i és aquesta que decideix destinar-ho a la setmana d’esquí. En tot cas l’APA hauria de demanar una nova subvenció via Ajuntament o via Diputació.

Es demana que l’Ajuntament netegi el local de l’APA

El 20 de juny es farà un festival.

S’acorda que l’escola cedirà a l’APA els steps i els matalassos pel dia 7 de juny
